**Pályázati Felhívás**

Kutatási Ösztöndíjprogram

2023/24-es tanév

Őszi félév

# A pályázati felhívás:

Veszprémi Érseki Főiskola Kutatás a nemzeti felsőoktatásról szóló 2011. évi CCIV. törvény (a továbbiakban: Nftv.) a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról 87/2015. (IV.9.) Korm. rendelet (a továbbiakban: Nftv. Vhr.), a felsőoktatási hallgatók juttatásairól szóló 51/2007. (III. 26.) Korm. rendelet (továbbiakban: Korm. rendelet), a nemzeti felsőoktatásról szóló 2011. évi CCIV. törvény végrehajtásához szükséges egyes rendelkezésekről szóló 248/2012. (VIII. 31.) Korm. rendelet – figyelembevételével Kutatási Ösztöndíjprogramot (a továbbiakban Ösztöndíjprogram) hirdet.

# Pályázók köre:

A Veszprémi Érseki Főiskolán folyó alapképzésekben (BA, BSc), felsőoktatási szakképzésekben, szakirányú továbbképzésekben, részismereti képzésekben, nappali, esti és levelező munkarendben, állami ösztöndíjas/államilag támogatott és önköltséges/költségtérítéses képzésben részt vevő, magyar és idegen nyelven tanulmányokat folytató 2024. január 31-ig jogviszonnyal rendelkező hallgatók. (a továbbiakban: hallgatók).

# Pályázat célja:

A Veszprémi Érseki Főiskola hallgatói kutatói tevékenységének megerősítése és színvonalának javítása.

# Az Ösztöndíjprogram keretei, feltételei:

* 1. Az Ösztöndíjprogram időtartama: **2023. november 1. és 2024. január 31.** (a hallgatói megállapodásban rögzített ütemezés szerint).
  2. Pályázati határidő: Az Ösztöndíjprogramba való jelentkezés végső határideje 2023. október 27. 24.00 óra.

# Az ösztöndíjasok létszáma

A támogatható ösztöndíjasok száma 2023/24 őszi félévben legfeljebb3fő.

# Az elnyerhető ösztöndíj mértéke és kifizetésének módja

A tudományos kutatási munkában történő részvételéért az Ösztöndíjprogramba bevont hallgató 100.000 Ft ösztöndíjban részesíthető. Az Ösztöndíjprogram időtartama a — kutatás jellegétől függően — eltérő lehet, de maximum 3 hónapos időtartamban határozható meg. Az ösztöndíj kifizetésére a pályázati követelmények alapján kötött ösztöndíj szerződésben meghatározott, illetve az ösztöndíjas hallgató által vállalt követelmények teljesítése esetén egy összegben kerül kifizetésre, az ösztöndíjas bankszámlájára történő átutalással.

# Pályázati követelmények

A választott szakterület vagy kutatási téma szerint az ösztöndíjas a kutatásának koordinálására mentort kérhet fel, vagy felkérés hiányában az Ösztöndíj Bizottság mentort jelöl ki részére.

* 1. **Az ösztöndíjas köteles**
     1. A mentorral egyeztetetten kutatási **ütemtervet készíteni** az Ösztöndíj-megállapodás megkötését követő legfeljebb két héten belül,
     2. A kutatási feladatait **havonta legalább 20 órában** ellátni,
     3. Kutatómunkájáról **havonta összefoglalót készíteni** és azt minden hónap végéig mentorának eljuttatni, melynek hiányában a teljesítés megtagadható, és így részére az ösztöndíj nem (vagy csak időarányosan) fizethető ki,
     4. Betegségét vagy egyéb elfoglaltságát a mentor felé az elvárhatóan legrövidebb időn belül jelezni.
  2. **A mentor köteles:**
     1. Az ösztöndíjassal egyeztetetten ütemtervet készíteni az ösztöndíjas által folytatott kutatáshoz,
     2. Az ösztöndíjassal folyamatosan konzultálni, munkáját a szükséges módon elősegíteni,
     3. Alkalmanként az Ösztöndíjprogrammal kapcsolatos eset-megbeszéléseken részt venni,
     4. Az Ösztöndíjprogram során az ösztöndíjas tevékenységéről, az ösztöndíjas által készített tanulmányról legalább egy alkalommal (az Ösztöndíjprogram végén) írásos értékelést készíteni, és azt megküldeni az Ösztöndíj Bizottság részére,
     5. Az ösztöndíjas kutatómunkáját, tanulmányának elkészítését figyelemmel kísérni, és jelezni az Ösztöndíj Bizottság felé, amennyiben annak határidőre történő elkészítését akadályoztatva látja.

## Kutatási tevékenység

* + 1. Az Ösztöndíjprogram keretében kutatói utánpótlás célzattal megvalósuló tudományos munka támogatására nyújtható ösztöndíj támogatás.
    2. Az Ösztöndíjprogram ideje alatt az ösztöndíjas vállalja legalább egy szerzői ív (40.000 leütött karakternyi) terjedelmű tudományos publikáció elkészítését, amely egy magyar vagy idegen nyelvű szerkesztett tudományos vagy ismeretterjesztő kiadványba publikálható. A publikáció leadásának végső határideje 2024. január 31.

# Kizáró okok:

* + 1. Nem részesülhet ösztöndíjban az a Pályázó, akiről hitelt érdemlően bebizonyosodik, hogy a pályázat benyújtásakor a támogatási döntés tartalmát érdemben befolyásoló, valótlan, hamis vagy megtévesztő adatot szolgáltatott, vagy ilyen nyilatkozatot tett.
    2. Amennyiben az Ösztöndíjbizottság hiánypótlásra szólítja fel a Pályázót és a Pályázó a hiánypótlás keretében nem pótolta a hiányosságokat vagy azoknak nem a hiánypótlási felhívásban meghatározott módon, vagy nem a hiánypótlási felhívásban megjelölt határidőre tett eleget, a pályázat érvénytelennek minősül.
    3. A pályázat kizáró okokból történt elutasítása ellen jogorvoslatnak helye nincs.

# Benyújtható pályázatok száma:

Jelen Pályázati felhívás keretében egy pályázó egy pályázatot nyújthat be.

# A pályázatok benyújtásának módja és helye:

A pályázatok elektronikus úton a kutatasiosztondij@vhf.hu címre elküldött kitöltött pályázati adatlap beküldésével nyújthatóak be. A pályázati adatlap illetve a pályázattal kapcsolatos további információk elérhetőek a <https://ersekifoiskola.hu/> weboldalon.

# Pályázatok elbírálása

* 1. Az Ösztöndíjprogram megvalósításáért a Veszprémi Érseki Főiskola Rektora által felkért a Főiskola oktatói és kutatói közösségéhez tartozó, munkaviszonnyal bíró, három fős Ösztöndíj Bizottság felel. A bizottság elnökét a tagok maguk közül választják. Az Ösztöndíj keretösszegének felhasználásáról, így a támogatott létszám meghatározásáról az Ösztöndíj Bizottság minősített többséggel dönt.
  2. Az elbírálás során az Ösztöndíj Bizottság a hallgató által beadott téma és annak kidolgozottsága alapján, a hallgató által felkért témavezető / mentor javaslatát figyelembe véve dönt.

# A Pályázók támogatói döntést követő kiértesítése

A pályázókat az általuk elért eredményről a Rektori Titkárság tájékoztatja a döntést követő 8 napon belül. A kiválasztásra nem kerülő pályázók anyagát egyben megsemmisíti